GULF-PTT ตีปีก! ครม.ไฟเขียว “โครงการท่าเรือมาบตาพุด เฟส 3”
GULF-PTT ตีปีก! ครม.ไฟเขียว "โครงการท่าเรือมาบตาพุด เฟส 3"
GULF-PTT ตีปีก! ครม.ไฟเขียว "โครงการท่าเรือมาบตาพุด เฟส 3"
24 ก.ย. 2562

รายงานข่าวจากทำเนียบรัฐบาล เปิดเผยว่า วันนี้(24 ก.ย.62) ที่ประชุมคณะรัฐมนตรี (ครม.) เห็นชอบต่อผลการคัดเลือกเอกชน ผลการเจรจา และร่างสัญญาร่วมทุนโครงการพัฒนาท่าเรืออุตสาหกรรมมาบตาพุดระยะที่ 3 ตามที่สำนักงานคณะกรรมการนโยบายเขตเศรษฐกิจพัฒนาพิเศษภาคตะวันออกเสนอมา
สำหรับบริษัทผู้ที่ได้รับการคัดเลือก คือ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF และบริษัท พีทีที แทงค์ เทอร์มินัล จำกัด ซึ่งเป็นบริษัทในกลุ่มบริษัท ปตท. จำกัด (มหาชน) หรือ PTT โดยการนิคมอุตสาหกรรมแห่งประเทศไทย (กนอ.) จะชำระเงินร่วมลงทุนของรัฐ จำนวน 1,010 ล้านบาท/ปี และได้รับค่าให้สิทธิการร่วมลงทุนจากเอกชนกลุ่มกิจการร่วมค้ากัลฟ์ และพีทีทีแทงค์ จำนวน 300 ล้านบาท/ปี คิดเป็นค่าร่วมลงทุนที่จ่ายให้กับเอกชน 710 ล้านบาท/ปี เป็นระยะเวลา 30 ปี
ด้านราคาหุ้น บริษัท ปตท. จำกัด (มหาชน) หรือ PTT ณ  เวลา 16.03 น. อยู่ที่ระดับ 46.25 บาท บวก 0.50 บาท หรือ 1.09% ด้วยมูลค่าซื้อขาย 1.44 พันล้านบาท 
ส่วนราคาหุ้น บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 16.03 น. อยู่ที่ระดับ 152.50 บาท บวก 3 บาทหรือ 2.01% สูงสุดที่ระดับ 154.50 บาท ต่ำสุดที่ระดับ 148 บาท ด้วยมูลค่าการซื้อขาย 1.69 พันล้านบาท